《凌云李圣可西郊别墅创小亭属余作风月无边古》
宋代·程公许

我不愿筑受降城朔方职总管，又不愿金狨击马西池万人看。
只愿宽间寂寞滨，倚醉高吟青玉案。
秋与霜斫蟹泥滑，春浪叉鱼杨柳贯。
江湖长恐寸心违，世界饶君左手断。
水寒轩槛碧万顷，山扫巫娥云一段。
鹤唳那愁蕙帐空，羊裘未让严陵岩。
是家太白孕英精，待诏銮坡摛藻翰。
藕船驾得玉井来，荔支腰重金章焕。
至今人物说淳熙，可并成周歌伴奂。
谁令七叶侍中貂，风月无边奉娱玩。
犠尊屡唤{奭斗}玉液，科斗何体先汉。
相期云路早骞翔，分明世泽流波漫。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。